Kuivunut savi on helpoin koittaa pyyhkiä pois. Jos savi ei lähde pyyhkimällä, niin todella pehmeällä harjalla savi lähtee parhaiten irti. Teltta on helpoin pestä pyyhkimällä likaisimmat kohdat. Jos haluaa pestä koko teltan, ”letkuttaminen” on varmasti helpoin vaihtoehto. Telttaa ei missään nimessä saa laittaa pesukoneeseen. Jos haluaa käyttää pesuainetta, voi kokeilla laimeaa mäntysuopaliuosta. Telttaan ei saa käyttää vaatepesuun/pesukoneeseen tarkoitettuja pesuaineita. Teltan kannattaa antaa kuivua mahdollisimman kauan, että se on varmasti kuiva ennen sen pakkaamista.